recursal/SuperWikiNEXT-32B huggingface dataset:
**Լափլանդ** (շվեդ.՝ Lappland), պատմական նահանգ հյուսիսային Շվեդիայում, որը մտնում է Նորլանդ շրջանի մեջ։ Շվեդիայի տարածքով ամենամեծ նահանգը։

Զբաղեցնում է Լապլանդիայի հարավարևմտյան հատվածը, որը համարվում է սաամներ ժողովրդի տարաբնակեցման հիմնական շրջանը։

Հիմնականում բաժանված է ժամանակակից Նորբոտեն և Վեստերբոտեն վարչական միավորների միջև, ինչպես նաև նահանգի ոչ մեծ մասը պատկանում է Եմտլանդ վարչական միավորին։

Մինչ 1809 թվականը նահանգը ներառում էր նաև հյուսիսային Ֆինլանդիայի տարածքը, սակայն Ֆրիդրիխսգամի հաշտության պայմանագրից հետո Ֆինլանդիան անցել է Ռուսական կայսրությանը։ Դրանից հետո Լափլանդի ֆիննական հատվածը սկսեց դիտարկվել որպես առանձին Լապի պատմական նահանգ։

Բնակչություն
------------

2009 թվականի դեկտեմբերի 31-ի դրությամբ Լափլանդի բնակչությունը կազմում է 94 350 մարդ։ Պատմական տարածքի հետ միասին, բնակչության ընդհանուր թիվը կազմում է մոտ 125 000 մարդ։ Խոշորագույնը Կիրունա (ֆիններեն՝ Kiiruna) քաղաքն է՝ 18 154 մարդ բնակչությամբ։

Քաղաքներ
--------

* Կիրունա
* Շվեդիայի նահանգներ
* Լապլանդիա

Ծանոթագրություններ
------------------

1. ↑  Statistics Sweden
2. ↑  Finnish municipalities counted: Enontekiö, Inari, Utsjoki, Muonio, Kittilä and Sodankylä. See own Wikipedia pages for sourced data on population numbers.
3. ↑  Statistics Sweden (as of December 31, 2005)

  


|  |  |  |
| --- | --- | --- |
|  | **Շվեդիայի նահանգներ** |  |
| Բլեքինգե | Բուհուսլեն | Գոթլանդ | Դալարնա | Դալսլանդ | Եստրիքլանդ | Եմթլանդ | Լափլանդ | Հալանդ | Հելսինգլանդ | Հերյեդալեն | Մեդելփադ | Ներքե | Նորբոթեն | Սկոնե | Սմոլանդ | Սոդերմանլանդ | Վեստերբոթեն | Վեստերյոտլանդ | Վեստմանլանդ | Վերմլանդ | Ուփլանդ | Էլանդ | Օնգերմանլանդ | Օստերյոտլանդ |

|  |  |  |
| --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | Բրիտանիկա · Մեծ նորվեգական |

 |
**Լեսբոսի նոմոս** (հուն․՝ Λέσβος), տարածաշրջանային միավոր կամ նոմոս Հունաստանի Հյուսիսային Եգեյան կղզիներ պերիֆերիայում։

Նոմոսի վարչական կենտրոնն ու խոշորագույն քաղաքը Միտիլինին է։ Տարածաշրջանային միավորն ներառում է Եգեյան ծովի Լեսբոս, Լեմնոս և Այոս Էֆստրատոս կղզիները։

Աշխարհագրություն
----------------

Լեսբոսի տարածաշրջանային միավորը կենտրոնական դիրք է գրավում Հունաստանի Հյուսիսային Եգեյան կղզիներ երկրամասի տարածքում՝ ընդհանուր հաշվով տեղակայված լինելով երկրի հյուսիսարևելյան հատվածում։ Ներառում է 22 դիմոսներ՝ այդ թվում և Միտիլինի քաղաքը։ Զբաղեցնում է 2154 կմ քառակուսի տարածք։

Բնակչություն
------------

Ըստ 2001 թվականի մարդահամարի տվյալների՝ Հյուսիսային Եգեյան կղզիներ երկրամասի Լեսբոս տարածաշրջանային միավորի բնակչությունը կազմում է 109 118 մարդ։

Բնակչության խտությունը կազմում է 50,7 մարդ/կմ քառ.: Նոմոսի բնակչության հիմնական մասը հույներն են, որոնք դավանում են հույն ուղղափառություն։

Բնակչության հիմնական զբաղմունքը ձկնորսությունն ու սպասարկման ոլորտն է։

Տես նաև
-------

* Լեսբոսի քարացած անտառ

Ծանոթագրություններ
------------------

1. ↑  «Հունաստանի Հանրապետության վարչատարածքային բարեփոխումների ծրագիր» (PDF). Արխիվացված է օրիգինալից (PDF) 2011 թ․ մայիսի 15-ին. Վերցված է 23.02.2017-ին.

Մեդիա ֆայլեր

|  |  |
| --- | --- |
| Վիիքպահեստ | Վիքիպահեստ նախագծում կարող եք այս նյութի վերաբերյալ հավելյալ պատկերազարդում գտնել **Լեսբոս (նոմոս)** կատեգորիայում։ |


|  |
| --- |
| 
  **Հունաստան**   **Եվրոպա**   **Աշխարհագրություն**
 |
**Էլիտ** ( ֆրանսեռեն elite – լավագույն, ընտրովի), լավագույն, ընտրովի սերմեր, բույսեր կամ կենդանիներ, որոնք ստացվել են ընտրասերմամբ և օգտագործվում են հետագա բուծման կամ բազմացման համար։ Բույսերի ընտրասերման համար ելիտ են պոպուլյացիա ներից ընտրված լավագույն բույսերը՝ նոր սորտերի ստեղծման համար, սերմնաբուծության մեջ՝ ստացված սորտի ընտրվածլավագույն բույսերի սերունդները։ Էլիտային սերմերն առավել լրիվությամբ են փոխանցում սորտի ժառանգ հատկանիշներն ու հատկությունները, մյուս բուծված սերունդների համեմատ ունեն ամենաբարձր սորտային մաքրությունը (տիպականությունը), զերծ են հիվանդություններից, ունեն բարձր ֆիզ և ցանքային որակներ՝ I կարգի չափորոշչից ոչ ցածր (տես Սերմերի դասեր)։ Անասնաբուծության մեջ էլիտ և Է-ռեկորդ դասերից են ըստ ծագման, արտակազմվածքի և մարմնակազմվածքի, ժառանգ որակների և մթերատվության բոնիտման I դասի պահանջները գերազանցող գկ- ները։

|  |
| --- |
| *Այս հոդվածի կամ նրա բաժնի որոշակի հատված վերցված է*  «Գյուղատնտեսական հանրագիտարանից», որի նյութերը թողարկված են՝ Քրիեյթիվ Քոմմոնս Նշում-Համանման տարածում 3.0 (Creative Commons BY-SA 3.0) թույլատրագրի ներքո։ |
***Էյմերիոզ'***, կոկցիդիոզ, կաթնասունների, թռչունների, ձկների, նաև մարդու ինվազիոն հիվանդություն. հարուցիչները նախակենդանիներն (կոկցիդիաներ) են։ Առավել հաճախ նկատվում է թռչնաբուծության և ճագարաբուծության տնտեսություններում՝ հասցնելով զգալի տնտեսական վնաս։ Խոշոր եղջերավոր կենդանիների, ոչխարների, ճագարների և գղտ. թռչունների Էյմերիոզի հարուցիչներն էյմերիաներն են։ Առավել ընկալունակ է կենդանիների մատղաշը։ Վարակման աղբյուրներն են՝ կերը, ջուրը, հողը, ցամ քարը, կոկցիդիաների օոցիստներով աղտոտված խնամքի առարկաները։ Կենդանիներն ընկճված են, ախորժակն ընկած է կամ բացակայում է, նկատվում են լուծ (հաճախ լորձի և արյան խառնուրդով), արագ հյուծում, երբեմն՝ ջղաձգություններ։ Ախտորոշում են համաճարակաբանները, կլինիկաներում և կղանքի հետազոտության տվյալների հիման վրա։ Բուժումը գղտ. թռչուններին, հորթերին և գառներին՝ ամպրոլիում կամ այն պարունակող խառնուրդներ, կոկցիդին, կոկցիդիովիտ և այլ կոկցիդիոստատիկ միջոցներ, սուլֆանիլամիդներ, տետրացիկլիններ շարքի հակաբիոտիկներ, ճագարներին՝ սուլֆանիլամիդներ՝ մոնոմիցինի, լևոմիցետինի հետ։ Կանխարգելումը կենդանիների ճիշտ պահվածք և լիարժեք կերակրում, կերի մեջ հակակոկցի դ. պատրաստուկների ավելացում։

|  |
| --- |
| *Այս հոդվածի կամ նրա բաժնի որոշակի հատված վերցված է*  «Գյուղատնտեսական հանրագիտարանից», որի նյութերը թողարկված են՝ Քրիեյթիվ Քոմմոնս Նշում-Համանման տարածում 3.0 (Creative Commons BY-SA 3.0) թույլատրագրի ներքո։ |
**Պեշտի մարզ** (հունգ.՝ Pest megye), վարչական միավոր Հունգարիայի Հանրապետության կենտրոնական հատվածում։ Համարվում է Հունգարիայի երկրորդ ամենամեծ մարզը։

Պեշտի մարզի վարչական կենտրոնը համարվում է Բուդապեշտ քաղաքը, որը հանդիսանում է նաև Հունգարիայի մայրաքաղաքը։

Աշխարհագրորեն մտնում է *Կենտրոնական Հունգարիա* տարածաշրջանի մեջ։ Ներառում է անկախ 186 շրջաններ կամ մունիցիպալիտետներ։

Կան նաև մի շարք քաղաքային և գյուղական բնակավայրեր։

Բնակչություն
------------

Ըստ 2011 թվականի Հունգարիայի մարդահամարի տվյալների, Պեշտի մարզը ունեցել է 1,217,476 մարդ բնակչություն։ Բնակչության խտությունը՝ 190 մարդ/կմ²։

Բնակչությունը բազմակազ եմ։ Բնակչության ճնշող մեծամասնությունը հունգարներն են, որոնք կազմում են ամբողջ բնակչության 93.5 %-ը։ Պաշտոնական լեզուն համարվում է Հունգարիայի պաշտոնական լեզուն՝ հունգարերեն։

Երկրորդ խոշոր էթնիկական փոքրամասնությունը գերմանացիներն են (1.7 %)։ Կան նաև մեծ քանակությամբ գնչուներ, թուրքեր, հույներ և այլազգիներ։

Ամենատարածված կրոնը Քրիստոնեության կաթոլիկ ճյուղն է։ Պեշտի մարզի բնակչության կեսից մի փոքր ավելին (53 %) դավանում է այդ կրոնը։

Տարածված է կալվինականների և լյութերականների ուսմունքները։

Արևելյան կաթոլիկ եկեղեցիները և հույն ուղղափառ եկեղեցին ամենամեծ տարածում ունեցող եկեղեցիներից է։

Ծանոթագրություններ
------------------

1. ↑  «Pest (Ungarn): Komitat & Orte - Einwohnerzahlen in Karten und Tabellen». *www.citypopulation.de*. Վերցված է 2015 թ․ դեկտեմբերի 18-ին.
**Ուժերի զարթոնք։ Վրաստանի դասերը՝ Ուկրաինայի ապագայի համար** (ռուս.՝ Пробуждение силы. Уроки Грузии – для будущего Украины), 2016 թվականին գրված Վրաստանի 3-րդ նախագահ Միխեիլ Սաակաշվիլիի գիրքը։

Ներածությունից առաջ Սաակաշվիլին գրել է՝ *«Նվիրում եմ այս գիրքը Ուկրաինայի ազատության համար զոհված բոլոր ուկրաինացիներին և վրացիներին, Վրաստանի ազատության համար զոհված բոլոր վրացինեիրն և ուկրաինացիներին»*։

Գրքի շնորհանդեսը տեղի է ունեցել 2016 թվականի դեկտեմբերի 23-ին Օդեսայում։

Ռուսերենից գիրքը թարգմանվել է ուկրաիներեն, վրացերեն և հայերեն։

Գրքի հայաստանյան շնորհանդեսի չեղարկում
--------------------------------------

2018 թվականի հունվարի փետրվարի 7-ին` Եղիշե Չարենցի տուն-թանգարանում նախատեսված էր իրականացնել գրքի հայաստանյան շնորհանդեսը, սակայն հունվարի 25-ին շնորհանդեսի անոնսը անելուց մեկ օր անց գրքի թարգմանիչ Միքայել Նահապետյանը տեղեկացնում է, «որ կողմերի (մի կողմից թանգարանի տնօրինության և մյուս կողմից՝ մեր) կամքից անկախ հանգամանքներով պայմանավորված հնարավոր չէ Եղիշե Չարենցի տուն-թանգարանում իրականացնել նախապես ծրագրված շնորհանդեսը»։ «Ալիք մեդիային» տրված հարցազրույցում Նահապետյանը ասել է. «Ինձ հայտնել են, որ տեխնիկական պատճառներով է անհնարինությունը, իսկ ոչ պաշտոնական պատճառի մասին ես էլ եմ լսել։ Հաշվի առնելով համանման նախադեպերը՝ չեմ բացառում, որ սա ևս այդ շարքին պատկանող դեպք է»։ Համաձայն ԶԼՄ-ների, Ֆեյսբուքում ծավալված զրույցների համաձայն՝ միջոցառումը չեղարկվել է Հայաստանի մշակույթի նախարարության հրահանգով, քանի որ Սաակաշվիլին ներկայում «ոչ այնքան ցանկալի» քաղաքական գործիչ է։ Երկու անգամ չեղարկվելուց հետո գրքի շնորհանդեսը փետրվարի 7-ին տեղի ունեցավ։

Հունվարի 29-ին Սաակաշվիլին իր ֆեյսբուքյան էջում գրքի շնորհանդեսի չեղարկումը պատճառաբանել է Ռուսաստանի ազդեցությամբ, հավելացնելով, որ «Վրաստանում Ռուսաստանի գործակալները ասեկոսեներ էին տարածում, որ ես էթնիկ հայ եմ, իսկ Հայաստանում պատմում էին, որ ես «հակահայկական» եմ»։

Տես նաև
-------

* Միխեիլ Սաակաշվիլի
* Հովհաննես Թումանյանի թանգարանում «Խավարում» ցուցահանդեսի փակում

Ծանոթագրություններ
------------------

1. ↑  Саакашвили рассказал о двух тезисах, которые губят Украину Արխիվացված 2016-12-27 Wayback Machine (ռուս.)
2. ↑  Саакашвілі М. Пробудження сили / пер. з рос.: В. Бойко. — Харків : Фоліо, 2017. — 368 с. — ISBN 978-966-03-7813-1.
3. ↑  ძალის გამოღვიძება" - მიხეილ სააკაშვილის წიგნის პრეზენტაცია
4. 1 2 3 4  Չարենցի տուն-թանգարանը չեղարկել է Սաակաշվիլիի «Ուժերի զարթոնք» գրքի շնորհանդեսը
5. ↑  Միխայիլ Սաակաշվիլի «Ուժերի զարթոնք» գրքի հայերեն թարգմանության շնորհանդեսը
6. ↑  Միխեիլ Սաակաշվիլին Հայաստանում «Ռուսաստանի գործակալներ» է հայտնաբերել
7. ↑  Երևանում խափանեցին «հակահայ» Սաակաշվիլիի գրքի շնորհանդեսը․ այն կկայանա փետրվարի 7-ին
Անվան այլ կիրառումների համար տե՛ս՝ Կուբաթլու (այլ կիրառումներ)
Չշփոթել Կուբաթլուի շրջան (Ադրբեջանական ԽՍՀ) հոդվածի հետ։

**Կուբաթլուի շրջանը** (ադրբ.՝ Qubadlı rayonu) Ադրբեջանի Հանրապետության վարչական շրջան է, որ ստեղծվել է 1991 թվականից Խորհրդային Ադրբեջանի համանուն շրջանի հիմքի վրա։ Նրա վարչական կենտրոնը Որոտան(Կուբաթլու) քաղաքն էր։

1993 թ․ ամռանը հայկական զինված ուժերը ազատագրել են Կուբաթլուի շրջանը։ Վարչական միավորը դադարել է գոյություն ունենալուց՝ դառնալով Լեռնային Ղարաբաղի Հանրապետության Քաշաթաղի շրջանի մասը՝ նախկին ադրբեջանական Զանգելանի ու Լաչինի հետ։ Արցախի Հանրապետության վարչական բաժանման համաձայն՝ ԼՂՀ–ում վերացվել են այդ կարգի ադրբեջանական վարչական միավորները։

Խորհրդային Ադրբեջանի նախկին տասնմեկ վարչական միավորները փոխարինվել են յոթով, որոնց տրվել են պատմական անուններ՝ Շահումյանի շրջան (Գյուլիստան՝ նախկին Շահումյանի և Քարվաճառի շրջաններ), Մարտակերտի շրջան (Ջրաբերդ՝ նախկին Մարտակերտի շրջան), Ասկերանի շրջան (Խաչեն՝ նախկին Ասկերանի և Աղդամի շրջաններ), Մարտունու շրջան (Վարանդա՝ նախկին Մարտունու շրջան և Աղդամի շրջանի մի մասը), Հադրութի շրջան (Դիզակ՝ նախկին Հադրութի և Ջեբրաիլի շրջաններ, Ֆիզուլիի շրջանի ազատագրված հատվածը), Քաշաթաղի շրջան (նախկին Լաչինի, Կուբաթլուի և Զանգելանի շրջաններ) և առանձին Շուշիի շրջան ու քաղաք Ստեփանակերտ։

Կուբաթլուի շրջանը ազատագրվել է Արցախյան ազատամարտի ընթացքում, 1993 թ․ ամռանը։

Հագարի գետը

Տես նաև
-------

* Քաշաթաղի շրջան,
* Կուբաթլուի շրջան (Ադրբեջանական ԽՍՀ)

Աղբյուրներ
----------

1. ↑  Ազատագրված Որոտանը (նախկին Կուբաթլուն) 21 տարեկան է], Նյուսբոքս (newsbox.am), 2012 թ․ հոկտեմբերի 29
Լուն կոմունան Ռուգլան ֆյուլքեի քարտեզին
**Լուն** (նորվ.՝ Lund), կոմունա (համայնք) Նորվեգիայի Ռուգլան ֆյուլքեյում (մարզում)։ Կոմունայի վարչական կենտրոնը Կլեպե քաղաքն է։ Պաշտոնական լեզուների ընտրության ժամանակ 3 լեզուներից որևէ մեկը չի ընտրել, այսինքն՝ չեզոք է։ Զբաղեցնում է 408.51 կմ² տարածք։

Լունի զինանշանը
---------------

Լուն կոմունայի զինանշանը իրենից ներկայացնում է կանաչ գույնով ներկված վահան, ներքևի մասը սուր, որի վրա դեղին գույնով պատկերված են իրար միացված 3 լիմոն։

Բնակչություն
------------

Համաձայն 2016 թվականի մարդահամարի տվյալների՝ Լուն կոմունայում բնակվում է 3243 մարդ։ Վերջին 60 տարում բնակչության թվաքանակը արձանագրել է աճ։ Վերջին 10 տարում աճի տեմպերը փոքր-ինչ նվազել են։

Արտաքին հղումներ
----------------

* Կոմունայի վիճակագրական տվյալները վերցված Նորվեգիայի վիճվարչությունից: (նորվեգերեն)

Ծանոթագրություններ
------------------

1. ↑  07459: Alders- og kjønnsfordeling i kommuner, fylker og hele landets befolkning (K) 1986 - 2023 — Statistics Norway, 2023.
2. 1 2 3  Kristiania, Norge: W. C. Fabritius & sønners bogtrikkeri. p. 28.
**ՕԿՕ** (Մոսկվա Սիթի), շինությունների համալիր՝ տեղակայված 16-րդ թաղամասում, Մոսկովյան միջազգային առևտրական կետնտրոնում (Մոսկվա Սիթի)։ Տեղամասը բաժանված է երկու մասի՝ **16Ա** և **16Բ**։

«ՕԿՕ» անվանումը հապավում է, որը նշանակում է «բյուրեղյա հիմքերով միաձուլված»։ Համակարգի հարավային աշտարակը հանդիսանում է Եվրոպայում ամբողջությամբ կառուցված բարձրահարկ շենքերից բարձրությամբ երկրորդը։ Մոսկվայի կառավարությունը սեփականատեր *Capital Group* կազմակերպությունից աշտարակը գնել է՝ որպես 55 000 մ2 անշարժ գույք։ Աշտարակի հարավային տանիքում տեղակայված է Եվրոպայի ամենաբարձր դիտարկման աշտարակը։

Թաղամաս № 16Ա
-------------

16 թաղամասում կառուցված է երկու երկնաքեր, որոնցից մեկը ունի 49 հարկ և 245 մ բարձրություն (Միջին աշտարակ), մյուսը՝ 85 հարկ և 354 մ բարձրություն (Հարավային աշտարակ)։ Երկուսն էլ ունեն ստորգետնյա հարկեր։ Շինությունում տեղակայված են ինչպես բնակելի, այնպես էլ գրասենյակային տարածքներ, որոնք ունեն համարյա նույն չափի տարածքներ։ Գրասենյակների համար հատկացված է շուրջ 122 493 մ2, իսկ բնակելի տարածքի համար՝ 122 507 մ2։

Թաղամաս № 16Բ
-------------

16Բ թաղամասում կառուցվելու է երկնաքեր, որը ունենալու է երեքաստղանի հյուրանոցներ, որում կտեղակայվի 330 սենյակ և 3 740 մեքենաների համար նախատեսված կանգառ։ Հյուրանոցը կլինի 79 մ բարձրության վրա և 22 հարկ։ Ավտոմեքենաների կանգառը կլինի 14 հարկանի, որից 5-ը՝ ստորգետնյա, իսկ մնացած 9-ը կունենան 44 մ ընդհանուր բարձրություն։

Շինարարության ընթացք
--------------------

2012 թվականի հոկտեմբերի 15-ի դրությամբ Հյուսիսային աշտարակը գտնվում էր կառուցման փուլում՝ հասնելով գետնից բարձր 13-րդ հարկին, Հարավային աշտարակը գտնվում էր կառուցման փուլում՝ հասնելով գետնից բարձր 13-րդ հարկին։

2013 թվականի մայիսի 6-ի դրությամբ Հյուսիսային աշտարակը գտնվում էր կառուցման փուլում՝ հասնելով գետնից բարձր 35-րդ հարկին, Հարավային աշտարակը գտնվում էր կառուցման փուլում՝ հասնելով գետնից բարձր 40-րդ հարկին։

2013 թվականի հունիսի 22-ի դրությամբ Հյուսիսային աշտարակը գտնվում էր կառուցման փուլում՝ հասնելով գետնից բարձր 39-րդ հարկին, Հարավային աշտարակը գտնվում էր կառուցման փուլում՝ հասնելով գետնից բարձր 46-րդ հարկին։

2014 թվականի հունվարի 10-ի դրությամբ Հյուսիսային աշտարակի կառուցումը ավարտվել է, Հարավային աշտարակը գտնվում էր կառուցման փուլում՝ հասնելով գետնից բարձր 65-րդ հարկին։

Պատկերասրահ
-----------

* Հյուսիսային աշտարակը 2012 թվականի սեպտեմբերի 12-ի դրությամբՀյուսիսային աշտարակը 2012 թվականի սեպտեմբերի 12-ի դրությամբ
* Հարավային աշտարակը 2012 թվականի սեպտեմբերի 12-ի դրությամբՀարավային աշտարակը 2012 թվականի սեպտեմբերի 12-ի դրությամբ
* 2014 թվական նոյեմբերի 22014 թվական նոյեմբերի 2
* 2016 թվական մարտի 222016 թվական մարտի 22
* 2016 թվական մարտի 222016 թվական մարտի 22
* 2016 թվական մայիսի 72016 թվական մայիսի 7
* 2016 թվական հունիսի 202016 թվական հունիսի 20

Ծանոթագրություններ
------------------

1. ↑  СМИ: Мэрия Москвы переедет в башню «Око»
2. ↑  "Око" для мэрии. Чиновники правительства Москвы переезжают в "Москва-Сити"
3. ↑  Московская мэрия купила полбашни «Око» в «Москва-Сити»
4. ↑  Самая высокая открытая панорамная смотровая площадка в Европе на 87 этаже башни ОКО ждет Вас!
5. ↑  Sky-high ice rink opens in Moscow
6. ↑  Close to the sky: Drone footage of skating rink atop Moscow skyscraper at 354m

Արտաքին հղումներ
----------------

*
|  |
| --- |
|  |

**Կարեն** (դասական ուղղագրությամբ՝ **Կարէն**), հայկական տղամարդու տարածված անձնանուն է, անհիշելի ժամանակներից օգտագործվելի հայերի մեջ։ Ծագել է իրանական Կարեն (*Kārēn*, արդի պարս.՝ قارن, Qâran) անձնանունից։ Այս անվան հետ բոլորովին կապ չունի Կարինյան ազգանունը, որը ծագում է Կարին քաղաքի անունից։

Հայտնի կրողներ
--------------

* Կարեն Աղամյան
* Կարեն Ասրյան
* Կարեն Դեմիրճյան
* Կարեն Խաչատրյան
* Կարեն Կավալերյան
* Կարեն Շահնազարով
* Կարեն Ջանիբեկյան
* Կարեն Դուրգարյան
* Քարեն Գիլան - բրիտանացի դերասան
* Կարեն Բլիքսեն - դանիացի գրող, Աֆրիկայից դուրս գրքի հեղինակ
* Կարեն Կարպերտեր - ամերիկացի երգիչ, Duo Carpenter-ի վոկալիստ
* Կարեն Ստրատման - ամերիկացի ձայնային դերասան
* Կարեն Էլսոնի - մոդել
* Կարեն Ֆուկուհարան - ամերիկացի դերասան, ձայնային դերասան
* Կարեն Պիստորիուս

Տե՛ս նաև՝ (2651) Կարեն

Եվրոպական, ամերիկյան, ճապոնական անուններ
----------------------------------------

Կարեն կամ Քերեն (անգլ.՝ Karen), իգական անուն, որը հաճախ օգտագործվում էր Միացյալ Նահանգներում։ Փոխառություն է դանիերենից, որում սկզբնապես եղել է Կատերինա անվան փաղաքշական ձև։

Այն դասվում էր Միացյալ Նահանգների ամենահանրաճանաչ 10 անվանումների շարքում[*փա՞ստ*]՝ 1951 թվականից մինչև 1968 թվականը, և 1965 թվին ամենատարածված աղջիկների անունների շարքում 3-րդն էր[*փա՞ստ*]:

Դանիայում, մասնավորապես, դա 12-րդ ամենատարածված իգական անձնանունն է[*փա՞ստ*]:

Ծանոթագրություններ
------------------

**Lua error in Մոդուլ:Քույրհղումներ at line 164: attempt to concatenate local 'value' (a nil value).**

1. ↑  Է. Գ. Դուրգարյան, Անվանագիրք 1985 թ. Երևան
**Իրակլի Ղարիբաշվիլի** (վրաց.՝ ირაკლი ტარიელის ძე ღარიბაშვილი, հունիսի 28, 1982(1982-06-28), Թբիլիսի, Վրացական ԽՍՀ, ԽՍՀՄ), վրացի քաղաքական և պետական գործիչ։ Ծնվել է 1982 թվականի հունիսի 28-ին Վրաստանի Սովետական Սոցիալիստական հանրապետության Թբիլիսի քաղաքում։ Վրաստանի նախկին վարչապետ։ 2015 թվականի դեկտեմբերի 23-ին հրաժարական է տվել իր պաշտոնից՝ արտասանելով հետևյալ խոսքերը․ «Այսօր ես որոշում եմ ընդունել հրաժարական տալու իմ պաշտոնից, բայց ես մնում եմ Վրաստանի մարտիկներից մեկը»։

Կրթություն
----------

Դպրոցական տարիներին նա զբաղվել է պրոֆեսիոնալ քիքբռնցքամարտով։ 1998-2002 թվականներին սովորել է Թբիլիսիի պետական համալսարանում։ 2004 թվականին ավարտել է Փարիզի (Ֆրանսիա) Սորբոնի համալսարանի միջազգային հարաբերությունների ֆակուլտետը։

Ընտանիք
-------

Ilham Aliyev and Prime Minister of Georgia Iraкli Garibashvili held one-on-one meeting
Իրակլի Ղարիբաշվիլին ամուսնացած է Նունո Տամազաշվիլիի հետ (ծնված 1983 թվականին) և ունի երկու որդի։ Մեծ որդին Նիկոլազ Տավազաշվիլին է (ծնված 2005 թվականին), իսկ կրտսերը Անդրեին է (ծնված 2010 թվականին)։ Հայրը Թամազ Տամազաշվիլին է՝ նախկին ոստիկան-գեներալ։

Ծանոթագրություններ
------------------

* Տեսաձայնային նյութեր Վիքիպահեստում

1. ↑  Դավոս 2014 մասնակիցների ցանկ
2. ↑
3. ↑  Политические мотивы ареста генерала Тамаза Тамазашвили

|  |  |  |  |
| --- | --- | --- | --- |
| 

| * դ
* ք
* խ
Վրաստան Վրացական Հանրապետության (Վրաստան) վարչապետներ |
| --- |
|  |
| 
* Զուրաբ Ժվանիա
* Միխեիլ Սաակաշվիլի
* Զուրաբ Նողաիդելի
* Գեորգի Բարամիդզե
* Լադո Գուրգենիդզե
* Գլիգոր Մգալոբիշվիլի
* Նիկա Գիլաուրի
* Վանո Մարաբիշվիլի
* Բիձինա Իվանիշվիլի
* Իրակլի Ղարիբաշվիլի

 |

 |
**ԲՌԴՄ-2** (ռուս.՝ БРДМ-2), Խորհրդային արտադրության զրահափոխադրիչ։

Ընդհանուր բնութագիր
-------------------

ԲՌԴՄ-2 զրահափոխադրիչը ԲՌԴՄ-1 զրահափոխադրիչի արդիականացված տեսակն է։ ԲՌԴՄ-2 զրահափոխադրիչի զրտադրությունը սկսվել է 1962 թվականին։ Այն սկսվել է շահագործվել խորհրդային բանակում 1962 թվականից։ ԲՌԴՄ-2 զրահափոխադրիչը սերիական արտադրության է դրվել 1963 թվականին։ Ներկայումս այս երկկենցաղ զրահամեքենան շահագործվում է ավելի քան 50 երկրներում։ Հայաստանում շահագործվում է 120 հատ ԲՌԴՄ-2 զրահափոխադրիչներ (Հիմնականում ոստիկանություն կողմից)։

Մարտավարատեխնիկական տվյալներ
----------------------------

ԲՌԴՄ-2 զրահափոխադրիչի երկարությունը կազմում է 5.75 մ, լայնությունը 2.35 մ, իսկ բարձրությունը 2.31 մ։ ԲՌԴՄ-2 զրահափոխադրիչի քաշը կազմում է 7 տ։ ԲՌԴՄ-2 զրահափոխադրիչը զինված 14.5 և 7.62 մմ-անոց գնդացիրներով. ԲՌԴՄ-2 զրահափոխադրիչը զրահապատված է՝ այն պաշտպանում է փոքր զենքերից և հրետանային արկերից։ ԲՌԴՄ-2 զրահափոխադրիչը սնուցվում է 140 ձիաուժ հզորությամբ ԳԱԶ-41 բենզինային շարժիչով, զարգացնելով 90 կմ/ժ արագություն ճանապարհներին և 10կմ/ժ արագություն ջրային ավազաններում։

Տես նաև
-------

* ԲՏՌ-80
* ԲՏՌ-70
* ԲՏՌ-60

Աղբյուրներ
----------

* BRDM-2 Amphibious scout car(անգլ.)
Կոֆյորդ կոմունան Թրոմս ֆյուլքեի քարտեզին
**Կոֆյորդ** (նորվ.՝ Kåfjord), կոմունա Նորվեգիայի Թրոմս ֆյուլքեյում։ Կոմունայի վարչական կենտրոնը Օլերդալեն բնակավայրն է։ Պաշտոնական լեզուներն են Բուկմոլը, Հյուսիսսաամերենը։ Զբաղեցնում է 991.16 կմ² տարածք։

Պատմություն
-----------

1991 թվականին ընդունվեց որոշում, որ 1992 թվականի հունվարի 1-ից կոմունայի տարածքում գործելու է երկրորդ պաշտոնական լեզուն՝ հյուսիսսաամերենը։ Կոմունայի նորվեգացի բնակիչների մի մասը դժգոհություն հայտնեց նոր պաշտոնական լեզվի ընդունման մասին, ինչին ի պատասխան, տեղացի սաամները Նորվեգիայի սաամական կազմակերպությունների օգնությամբ 1991 թվականի վերջին կազմակերպեց սաամական մշակութային միջոցառումներ «Րիդու-Րիդու» փառատոնի շրջանակներում։ Աստիճանաբար «Րիդու Րիդու» փառատոնը աստիճանաբար դարձավ հյուսիսի բնիկ ժողովուրդների փառատոն։ Իսկ ավելի ուշ փառատոնի շրջանակներում սկսեցին ներկայացվել այլ մշակութային շերտեր:.

Կոֆյորդի զինանշանը
------------------

Կոֆյորդ կոմունայի զինանշանը իրենից ներկայացնում է կարմիր գույնով ներկված վահան, ներքևի մասը սուր, որի վրա պատկերված է սպիտակ գույնի նավի ղեկավարման վահանակ։

Բնակչություն
------------

Համաձայն 2007 թվականի մարդահամարի տվյալների՝ Կոֆյորդ կոմունայում բնակվում է 2248 մարդ։ Կոմունայի բնակչության քանակը վերջին 60 տարում նվազում է գրանցվել։

Պատկերասրահ
-----------

* 
* 
*

Աղբյուրներ
----------

* Store norske leksikon. (նորվեգերեն)

Արտաքին հղումներ
----------------

* Կոմունայի վիճակագրական տվյալները վերցված Նորվեգիայի վիճվարչությունից: Արխիվացված 2007-10-01 Wayback Machine (նորվեգերեն)

Ծանոթագրություններ
------------------

1. ↑  *Juvkam D.* Historisk oversikt over endringer i kommune- og fylkesinndelingen — Statistics Norway, 1999. — P. 81. — ISBN 82-537-4684-9 — ISSN 0806-2056
2. 1 2 3  Jukvam, Dag (1999). "Historisk oversikt over endringer i kommune- og fylkesinndelingen". (նորվեգերեն)
3. ↑  Jan Arild Hansen. Etterlyser skiltskytere Արխիվացված 2015-09-24 Wayback Machine (նորվ.)
4. ↑  About Riddu Riđđu // «Րիդու-Րիդու» փառատոնի պաշտոնական կայքը: Արխիվացված 2012-05-18 Wayback Machine (անգլ.)
5. ↑  Նորվեգիայում բացվեց բնիկ ժողովուրդների «Րիդու Րիդու» փառատոնը:
*Վիքիպեդիայում կան հոդվածներ Ղուկասյան ազգանունով այլ մարդկանց մասին։*

**Սիրանույշ Երեմի Ղուկասյան** (1943 - նոյեմբերի 6, 2023 ), խորհրդային հայ դերասանուհի, ռեժիսոր։ ՀԽՍՀ արվեստի վաստակավոր գործիչ։
-------------------------------------------------------------------------------------------------------------------------------

Կենսագրություն
--------------

Սիրանույշ Ղուկասյանը ծնվել է 1943 թվականին Լենինական քաղաքում (այժմ՝ Գյումրի)։ 1950 թվականին ավարտել է Երևանի գեղարվեստա-թատերական ինստիտուտի ռեժիսուրայի ֆակուլտետը։ Նույն թվականից՝ Լենինականի Վ․ Աճեմյանի անվան դրամատիկական թատրոնի դերասանուհի։ Այնուհետև դարձել է Լենինականի Ստ․ Ալիխանյանի անվան տիկնիկային թատրոնի ղեկավարը։

Լենինականի երկրաշարժից հետո հիմնել է հանրապետությունում առաջին հոգեբանական կենտրոնը, որտեղ երկրաշարժի ժամանակ սթրես տարած երեխաներին ցուցաբերվել է վերականգնողական օգնություն։

Ֆիլմագրություն
--------------

| Տարի | Ֆիլմ։ Երազխաբ | Դե |
| --- | --- | --- |
| 2007 | Էրոտիկ երազ |  |

Ծանոթագրություններ
------------------

**Lua error in Մոդուլ:Քույրհղումներ at line 164: attempt to concatenate local 'value' (a nil value).**

1. 1 2  «Сирана Гукасян». *Кино-Театр.РУ*. Վերցված է 2018 թ․ հունվարի 9-ին.
Հալլաբաթ պալատը
**Զարքայի մարզ** կամ **Ազ-Զարկայի մարզ**(արաբ․՝ محافظة الزرقاء‎‎)՝ մուհաֆազա Հորդանանում։ Գտնվում է երկրի մայրաքաղաք Ամմանից հյուսիս-արևելք։ Հյուսիսից սահմանակցում է Ալ-Մաֆրակի, հարավից՝ Ամմանի, արևմուտքից՝ Բալքայի և Ջարաշի մարզերին, իսկ արևելքից սահման ունի Սաուդյան Արաբիայի հետ։ Վարչական կենտրոնը և խոշորագույն քաղաքը Զարքան է։ Տարածքը կազմում է 4761 կմ²։

Անվանում
--------

*«Զարքա»* բառը ծագում է աքքադերեն *«զար»* (ջուր) և *«քի»* (տարածք, շրջան) բառերից։ Աքքադցիներն այսպես են անվանել Զարքա գետի շրջանը, իսկ գետն անվանել են *Մեծ գետ* կամ *Կոկորդիլոսների գետ*։ Հետագայում տարբեր մշակույթների ազդեցության տակ քաղաքի և տարածաշրջանի անունը փոխվել է դառնալով **Զարքա** կամ Զարկա (արաբ․՝ الزرقاء‎‎), որը արաբերենից թարգմանաբար նշանակում է **կապույտ**։ Հորդանանցիների շրջանում նաև տարածված է *ez-Zergā* կամ *ez-Zer'a* արտասանության ձևերը։

Պատմություն
-----------

Ազրաքի ամրոցը
Զարքայի մարզի տարածքը բնակեցված է եղել հնագույն ժամանակներից։ Մարզի տարածքը տարբեր ժամանակներում եղել է Ամմոնի, Նաբաթեայի թագավորությունների կազմում, այնուհետև ընկել է հռոմեական տիրապետության տակ։ 7-րդ դարում մարզի տարածքը մտել է Օմայյան խալիֆայության կազմի մեջ։ Զարքայի մարզի տարածքում են գտնվում մի շարք պալատներ, ինչպիսիք են Հալլաբաթ պալատը, Կասր Ամրան, Կասր Շաբիբը, Ազրաքի ամրոցը, որոնք կառուցվել են դեռևս նաբաթեացիների կողմից, և հետագայում օգտագործվել են՝ որպես օմայյան խալիֆների նստավայրեր։

Կասր Ամրա
Հիջազի երկաթուղու Զարքայի կայարանը
20-րդ դարի սկզբին օսմանյան իշխանությունների կողմից Հիջազի երկաթուղու կառուցումից հետո, Զարքան դարձել է կարևոր տրանսպորտային հանգույց և սկսել զարգանալ։ Անդրհորդանանի էմիրության ստեղծումից հետո մարզի տարածքում են տեղակայվել Հորդանանի զինված ուժերի մի շարք կարևոր ռազմաբազաներ։

Աշխարհագրություն
----------------

Ազրաքի ճահիճները
Զարքայի մարզի տարածքը մեծամասամբ հանդիսանում է Սիրիական անապատի մի մասը։ Մարզի արևմտյան հատվածը գտնվում է Զարքա գետի ավազանում և խիտ բնակեցված է։ Մարզի արևելքում՝ Ազրաք քաղաքի մոտակայքում է գտնվում Ազրաքի ճահիճներ պետական արգելոցը, որն իրենից ներկայացնում է տարածաշրջանի համար բացառիկ օազիս, որը կարևոր նշանակություն է ունեցել չվող թռչունների համար։

Բնակչություն
------------

Ռուսեյֆա քաղաքը
2004 թ. մարդահամարի համաձայն՝ Զարքայի մարզի բնակչությունը կազմել է 764,650 մարդ, որոնց 97%-ը եղել են Հորդանանի քաղաքացիներ։ 2010 թվականին բնակչության մոտավոր թիվը եղել է 910000 մարդ։ 2015 թվականի մարդահամարի համաձայն՝ բնակչության թիվը կազմել է 1,364,878 մարդ։ Մարզի երկու խոշոր քաղաքներն են Զարքան և Ռուսեյֆան, որոնք Հորդանանի համապատասխանաբար 2-րդ և 4-րդ խոշոր քաղաքներն են համարվում։

Վարչական բաժանում
-----------------

Զարքայի մարզը բաժանվում է 3 շրջանների՝

* Ալ-Հաշիմիյայի շրջան (արաբ․՝ لواء الهاشمية‎‎)
* Կենտրոնական շրջան (արաբ․՝ لواء قصبة الزرقاء‎‎)
* Ռուսեյֆայի շրջան (արաբ․՝ لواء الرصيفة‎‎)

Տես նաև
-------

* Հորդանանի վարչական բաժանում
* Զարքա

Ծանոթագրություններ
------------------

1. ↑  «Արխիվացված պատճենը» (PDF). Արխիվացված է օրիգինալից (PDF) 2016 թ․ մարտի 28-ին. Վերցված է 2022 թ․ ապրիլի 14-ին.
**Հեբեյ** (չինարեն՝ 河北, (Բացել ֆայլի մասին տվյալները արտասանություն)), նահանգ հյուսիսային Չինաստանում, ողողվում է Դեղին ծովի Լյաոդունյան և Բոխայվան ծոցերով։ Տարածությունը 190 հազար կմ² է, բնակչությունը՝ 42 միլիոն 1975 թվականի տվյալներով, վարչական կենտրոնը՝ Շիցզյաչժուան։ Գտնվում է հիմնականում Չինական Մեծ հարթավայրում, Ցանշան և այլ լեռներն են (1500—2000 մ)։ Ունի գետային խիտ ցանց։ Հեբեյ երկրի ինդուստրիալ շրջաններից է։ Համաչինական նշանակություն ունի ածխի արդյունաբերությունը, մետալուրգիան, մեքենաշինությունը, տեքստիլ և ճենապակու, հախճապակու արտադրությունը։ Արդյունահանվում է երկաթ, պղինձ, նավթ։ Կան ոսկու հանքեր։ Մշակում են հացահատիկ, սոյա, գետնընկույզ, քունջութ, կանեփ, բամբակենի, ծխախոտ և այլն։ Զբաղվում են անասնապահությամբ, ափամերձ շրջաններում՝ ձկնորսությամբ։ Երկաթուղիների երկարությունը 1830 կմ է։ Խոշոր ծովային նավահանգիստ է Ցինհուանդաոն։

Աշխարհագրություն
----------------

Գավառը գտնվում է Դեղին գետի ստորին հոսանքում, որտեղ այն թափվում է Դեղին ծով։  Հյուսիսում սահմանակից է Լյաոնինգ նահանգի և Ներքին Մոնղոլիայի հետ, արևմուտքում ՝ Շանսի նահանգի, հարավում ՝ Շանդոնգ նահանգի հետ։

Հեբեյ նահանգն ամբողջությամբ շրջապատում է կենտրոնական ենթակայության Պեկին և Տյանցզին քաղաքների տարածքները։

Գավառի տարածքը կազմում է 187,240 կմ² (13 -րդ տեղը երկրի բոլոր նահանգներից)։

Պատմություն
-----------

Մինգ կայսրության օրոք այս հողերի վրա ձեւավորվեց Բեյչիլի նահանգը։  1928 թվականին Չժիլի նահանգը վերանվանվեց Հեբեյ։

Բնակչություն
------------

Ազգությունները Հեբեյ նահանգում, 2000թվականի տվյալներ

* Հան - 63781603 մարդ - 95,65 %
* Մանջուրներ - 2118711 մարդ - 3,18 %
* Հուիզու - 542639 մարդ - 0,85 %
* Մոնղոլներ - 169887 մարդ - 0,26 %
* Զհուաներ - 20832 մարդ - 0,031 %

Վարչական բաժանումներ
--------------------

Հեբեյ նահանգը բաժանված է 11 քաղաքային շրջանների

1. Շիցզյաչժուան
2. Բաոդին
3. Ցանչժոու
4. Չենդե
5. Խանդան
6. Խենշուհ
7. Լանֆան
8. Ցինհուանդաո
9. Տանշան
10. Սինտահ
11. Չժանցզյակոու

Մշակույթ
--------

Հեբեյ նահանգում կան բազմաթիվ բուդդայական և դաոսական տաճարներ, որոնք այս նահանգի ամենավառ մշակութային ժառանգությունն են։

Արդյունաբերություն
------------------

Հեբեյ նահանգը Չինաստանում պողպատի խոշորագույն արտադրողն է։

|  |
| --- |
| *Այս հոդվածի կամ նրա բաժնի որոշակի հատվածի սկզբնական կամ ներկայիս տարբերակը վերցված է Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) ազատ թույլատրագրով թողարկված Հայկական սովետական հանրագիտարանից  (հ․ 6, էջ 329)։*  |

Ծանոթագրություններ
------------------

1. ↑  National Database of Laws and Regulations — 2021.
**Կաֆր աշ-Շեյխ** (արաբ. كفر الشيخ‎), մուհաֆազա Եգիպտոսի Արաբական Հանրապետությունում։ Վարչական կենտրոնը Կաֆր-աշ-Շեյխ քաղաքն է։ Գտնվում է երկրի հյուսիսային՝ Նեղոսի դելտայի հյուսիսային մասում, Դակահլիա մուհաֆազայից արևմուտք, Բուհեյրա մուհաֆազայից արևելք և Ղարբիա մուհաֆազից հյուսիս։ Հյուսիսից այն ողողվում է Միջերկրական ծովի ջրերով, որի ափերը ձգվում են 100 կմ երկարությամբ։

Անվանումը
---------

Ե՛վ մուհաֆազան, և՛ Կաֆր աշ-Շեյխ քաղաքը իրենց անվանման համար պարտական են մաղրիբական (մարոկկացի) շեյխ Թալհա Աբի Սայիդ Ալ-Թալմասանիին, որը եկել էր այստեղ 1204 թվականին և թաղված էր Կաֆր աշ-Շեյխ քաղաքի դամբարանում։

Վարչական բաժանումը
------------------

Մուհաֆազը բաղկացած է 10 վարչական կենտրոններից (շրջաններից), 10 քաղաքներից և 44 գյուղական տեղական համայնքներից, որոնք ներառում են 162 գյուղ և 1625 փոքր բնակավայրեր։ Մուհաֆազայի ամենակարևոր կենտրոններն ու քաղաքներն են`

* Կաֆր աշ-Շեյխ
* Ալ-Խամուլ
* Բիյալա
* Կելին
* Մաթուբաս
* Դիսուք
* Բալթիմ
* Սիդի-Սալիմ
* Առ-Ռյադ
* Ֆուվա

Արդյունաբերությունը
-------------------

Մուհաֆազում կան երկու արդյունաբերական գոտիներ.

* Առաջին արդյունաբերական զոնան Բալթիմում է։ Ներառում է միայն 49 ձեռնարկություն, ևս 20-ը կառուցվում են (էլեկտրականություն, հեռահաղորդակցություն և այլն)։
* Երկրորդ արդյունաբերական զոնան Մաթուբասում է։ Նախատեսվում է ստեղծել 523 ձեռնարկություն ընդհանուր թվով մինչև 40,000 աշխատատեղով։ Արդեն ընթանում է 25 ձեռնարկությունների շինարարությունը տարբեր արդյունաբերություններում։

Բացի այդ, կան սննդի վերամշակման բազմաթիվ ձեռնարկություններ և բամբակագործության վերամշակման գործարաններ, ձկնորսական տնտեսություններ։

Գյուղատնտեսությունը
-------------------

* Մշակվող հողերը կազմում են 238 489 հա, ոռոգելի հողերը՝ 20 643 հա։
* Գյուղատնտեսական 353 ձեռնարկություններ (գյուղատնտեսական կոոպերատիվներ, հողերի վերականգնում, բազմակողմանի, մասնագիտացվում)։

Գյուղատնտեսական կարևորագույն մշակաբույսերն են բրինձը (Եգիպտոսի ընդհանուր արտադրության 30% -ը), բամբակը, ճակնդեղը և ցորենը։

Օգտակար հանքանյութեր
--------------------

Ամենակարևոր հանքանյութերն են նատրիումի քլորիդը (Բալթիմում աղի գործարան) և բնական գազը (Ռուս էլ-Ֆարխ գյուղի գազի հորեր)։

Առողջապահություն
----------------

Բուժհաստատությունների թիվը (ընդհանուր, կենտրոնական, մասնագիտացված, պոլիկլինիկաները, առողջության ապահովագրությունը) 37 է, բացի այդ, կան 256 ընտանիքի պլանավորման կենտրոններ և ծննդատներ։ Այնտեղ աշխատում են 787 բժիշկ և 1373 բուժքույր։

Կրթություն
----------

Կաֆր ալ-Շեյխում կան մի շարք քոլեջներ։ Վերջերս բացվեց Կաֆր ալ-Շեյխի անկախ համալսարանը, գործում են հետևյալ ֆակուլտետները. Առևտրի ֆակուլտետ, Ճարտարագիտական ֆակուլտետ, Գյուղատնտեսական ֆակուլտետ, Անասնաբուժության ֆակուլտետ, Արվեստի ֆակուլտետ։

Երիտասարդական աշխատանք և սպորտ
------------------------------

Մուհամազան ունի 262 երիտասարդական կենտրոն և 29 մարզական ակումբ։

Զանգվածային լրատվական միջոցներ
------------------------------

Մուհաֆազան ունի իր «Վեցերորդ ալիք» հեռուստաալիքը ։ Հրապարակվում է «Կաֆր էլ-Շեյխ» թերթը։

Ծանոթագրություններ
------------------

1. ↑

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames |
|  |
| Չափորոշչային վերահսկողություն | ISNI: 0000000446595054 |

 |
Ռյոյկեն կոմունան Բուսկերուդ ֆյուլքեի քարտեզին
Բուսկերուդ ֆյուլքեն Նորվեգիայի քարտեզին
**Ռյոյկեն** (նորվ.՝ Røyken), կոմունա Նորվեգիայի Բուսկերուդ ֆյուլքեյում։ Կոմունայի վարչական կենտրոնը Միդտբյուգդա բնակավայրն է։ Պաշտոնական լեզուն բուկմոլն է։ Զբաղեցնում է 112.86 կմ² տարածք։ Որպես Նորվեգիայի ֆյուլքե՝ ստեղծվել է 1838 թվականի հունվարի 1-ին։

Ռյոյկենի զինանշանը
------------------

Ռյոյկեն կոմունայի զինանշանը հաստատվել է 1967 թվականի դեկտեմբերի 15-ին և իրենից ներկայացնում է կապույտ գույնով ներկված վահան, ներքևի մասը սուր, որի վրա պատկերված է կրակ։ Կրակը վերցված է սաամական հին խորհրդանշանից։

Բնակչություն
------------

Համաձայն 2014 թվականի մարդահամարի տվյալների՝ Ռյոյկեն կոմունայում բնակվում է 20,621 մարդ։ Կոմունայի բնակչության քանակը վերջին 60 տարում աճել է երեք անգամ։

Աշխարհագրություն
----------------

Ռյոյկենը սահմանակից է Լիեր և Ասքեր կոմունաներին հարավից, հյուսիսից՝ Հուրում թերակղզուն և տեղակայված է Օսլո-ֆյորդի ու Դրամենսֆյորդի միջև։ Օսլո-ֆյորդին կապվում է Հուրում կոմունայի միջոցով և Օսլո-ֆյորդ թունելով։ Թունելը ունի 7,2 կմ երկարություն և միացնում է Հուրումհալվոյան Ակերսհուսի հետ։

Կոմունայում տեղակայված են բազմաթիվ բնակելի տարածքներ *(քաղաքներ, գյուղեր, գյուղական համայնքներ)*, որտեղից բացվում է գեղեցիկ տեսարան դեպի ծով։ Վարչական կենտրոնը Միդտբյուգդա գյուղն է։ Մյուս հիմնական բնակավայրներն են Հյուգենը, Հալենսքոգը, Նյուրսնեսը, Րյոյուքենը, Սլեմեսթադը, Սփիքեսթադը և Արոսը։ Շատ բնակիչներ ապրում են Բյոյդալենի հյուսիսային մասումև հարակից տարածքներում, որը իրենից ներկայացնում է իրարից չանջատվող բնակելի շրջան՝ շարունակվելով մինչև մայրաքաղաք Օսլո։

Պատկերասրահ
-----------

* 
* 
* 
*

Աղբյուրներ
----------

* Store norske leksikon.(նորվ.)

Արտաքին հղումներ
----------------

* Կոմունայի վիճակագրական տվյալները վերցված Նորվեգիայի վիճվարչությունից: Արխիվացված 2007-09-30 Wayback Machine(նորվ.)

Ծանոթագրություններ
------------------

1. 1 2 3  Jukvam, Dag (1999). "Historisk oversikt over endringer i kommune- og fylkesinndelingen".(նորվ.)

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames |
|  |
| Բառարաններ և հանրագիտարաններ | Մեծ կատալոնական · Մեծ նորվեգական |

 |
**Հուանշի** (չին․ պարզ. 黄石, փինյին *Huángshí*), քաղաքային շրջան, ՉԺՀ-ի, Հուբեյ նահանգում։

Պատմություն
-----------

Պատմականորեն այս տարածքները մտնում էին Դաե և Յանսին գավառների կազմի մեջ։ ՉԺՀ-ի կազմավորումից հետո, 1949 թվականին, ստեղծվեց Դաե Հատուկ շրջանը (大冶专区), որի կազմի մեջ մտան այս գավառները, և միևնույն ժամանակ, Հուանշի գյուղի և Թելու համայնքի հիման վրա ստեղծվեց Դաե Արդյունաբերական և Լեռնահանքային Հատուկ Շրջանը (大冶工矿特区)։ 1950 թվականի օգոստոսին Դաե Արդյունաբերական և Լեռնահանքային Հատուկ Շրջանը վերափոխվեց Հուանշի քաղաքի (黄石市), որն ուղղակիորեն ենթակա է Հուբեյ նահանգի իշխանություններին։

1952 թվականին Դաե Հատուկ շրջանը լուծարվեց, և Դաե ու Յանսին գավառները մտան Հուանգան Հատուկ շրջանի կազմի մեջ (黄冈专区)։ 1959 թվականի հունվարին Դաե գավառը տեղափոխվեց Հուանշի քաղաքի իշխանությունների ենթակայություն տակ, նույն տարվա դեկտեմբերին գավառը լուծարվեց, և նրա տարածքն ընդգրկվեց քաղաքի կազմի մեջ։ 1962 թվականին Հուանշի քաղաքի մաս կազմող Դաե գավառը վերահաստատվեց։

1965 թվականին Յանսին գավառը Հուանգան Հատուկ շրջանից տեղափոխվեց Սյանին Հատուկ շրջանի կազմի մեջ (咸宁专区)։ 1968 թվականին Սյանին Հատուկ շրջանը անվանափոխվեց, դառնալով Սյանին շրջան (咸宁地区)։

1994 թվականին Դաե գավառը վերափոխվեց քաղաքային գավառի։ 1997 թվականին Յանսին գավառը Սյանին շրջանի կազմից տեղափոխվեց Հուանշի քաղաքի իշխանությունների ենթակայության տակ։

Վարչա-տարածքային բաժանում
-------------------------

Հուանշի քաղաքային շրջանը բաժանված է 4 շրջանի, 1 քաղաքային գավառի և 1 գավառի։

| Քարտեզ |
| --- |
|  |
| Կարգավիճակ | Անվանում | Հիերոգլիֆներ | Փինյին | Բնակչություն
(2010) | Տարածք (կմ²) |
| Շրջան | Հուանշիգան | 黄石港区 | Huángshígǎng qū |  |  |
| Շրջան | Սիսայշան | 西塞山区 | Xīsàishān qū |  |  |
| Շրջան | Սյալու | 下陆区 | Xiàlù qū |  |  |
| Շրջան | Տեշան | 铁山区 | Tiěshān qū |  |  |
| Քաղաքային գավառ | Դաե | 大冶市 | Dàyě shì |  |  |
| Գավառ | Յանսին | 阳新县 | Yángxīn xiàn |  |  |

Տնտեսություն
------------

Շրջանի հյուսիսային մասը Չինաստանի լեռնահանքային արդյունաբերության և սև մետաղաձուլության կենտրոններից է։ Յանսին հարավային գավառն ավելի գյուղական է։

Պատկերասրահ
-----------

* Յանսին գավառի գյուղական տաճարՅանսին գավառի գյուղական տաճար
* Դաեի նոր եղանակըԴաեի նոր եղանակը
* Ֆուշուի գետի ափին, Յանսին գավառՖուշուի գետի ափին, Յանսին գավառ
* Մսագործության մասնագիտացված խանութ, Սայալու շրջանՄսագործության մասնագիտացված խանութ, Սայալու շրջան
* Տեշանի նոր միկրոշրջան, որը հագեցած է արևային ջրատաքացուցիչներովՏեշանի նոր միկրոշրջան, որը հագեցած է արևային ջրատաքացուցիչներով
* Եկեղեցի Դաեի մատույցներումԵկեղեցի Դաեի մատույցներում
* Սպասարկման և առևտրի ձեռնարկություններ Դաեի կենտրոնումՍպասարկման և առևտրի ձեռնարկություններ Դաեի կենտրոնում
* Բամբակյա դաշտ, Յանսին շրջանԲամբակյա դաշտ, Յանսին շրջան

Ծանոթագրություններ
------------------

1. ↑  National Database of Laws and Regulations — 2021.
2. ↑

Արտաքին հղումներ
----------------

* Հուանշի․ տեղեկություններ տարածքի, բնակչության և վարչատարածքային բաժանման փոփոխությունների պատմության մասին 行政区划网 կայքում

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames |
|  |
| Չափորոշչային վերահսկողություն | GND: 7677359-0 |

 |
**Սանդրուքի շրջան** (ադրբ.՝ Sədərək rayonu), շրջանի կարգավիճակով վարչատարածքային միավոր Ադրբեջանի Հանրապետության կազմում գտնվող Նախիջևանի Ինքնավար Հանրապետությունում։ Վարչական կենտրոնը Հեյդարաբադ գյուղն է։

Պատմություն
-----------

### Ժամանակակից պատմություն

Սադարակի շրջանը ձևավորվել է 1990 թվականի օգոստոսի 28-ին։

Աշխարհագրություն
----------------

### Վարչատարածքային նկարագիր և տեղադրություն

Սադարակի շրջանը հյուսիս-արևմուտքում սահմանակից է Հայաստանի Հանրապետության Արարատի մարզին, հարավ-արևմուտքում՝ Թուրքիայի Հանրապետության Իգդիրի մարզին։

Սադարակի շրջանի ընդհանուր տարածքը կազմում է 16,374 կմ2։ Վարչական կենտրոնը Հեյդարաբադ գյուղն է։ Բացի վարչական կենտրոնից շրջանը, ըստ Նախիջևանի Ինքնավար Հանրապետության վարչական բաժանման, ունի ևս 3 գյուղ, որից մեկը` Տիգրանաշենը, դե յուրե գտնվում է Սադարակի շրջանում, բայց դե ֆակտո՝ Հայաստանի Հանրապետության Արարատի մարզում։

### Լեռնագրություն

Շրջանի տարածքը կազմված է լեռներից ու հարթավայրերից։ Այստեղ են գտնվում Դահնակ և Վելիդաղ լեռնագագաթները, որոնք համապատասխանաբար ունեն 1154 մ և 1263 մ բարձրություն։

### Ջրագրություն

Սադարակի շրջանի սահմանով հոսում է Արաքս գետը, իսկ տարածքում՝ Գարաչայ և Չապանչայ կոչվող գետերը։

Բնակչություն
------------

2017 թվականի հունվարի 1-ի դրությամբ շրջանի բնակչությունը 15,800 հազար է։

Տնտեսություն
------------

Տնտեսության հիմնական ճյուղը գյուղատնտեսությունն է։

Կրթություն և գիտություն
-----------------------

Սադարակի շրջանում գործում է 3 հանրակրթական դպրոց, 4 արտադպրոցական և 1 նախադպրոցական դաստիարակության հաստատություն, 1 մանկական երաժշտական դպրոց, ինչպես նաև 5 գրադարան։

Մշակույթ
--------

Շրջանում գործում է մեկ թանգարան։

Առողջապահություն
----------------

Շրջանն ունի առողջապահական մի շարք հաստատություններ, այդ թվում՝ շրջանի կենտրոնական հիվանդանոց, 1 բժշկական ամբուլատորիա, 1 ֆելդշերա-մանկաբարձական կենտրոններ, 1 հիգիենիկ և համաճարակաբանական կենտրոն։

Տես նաև
-------

* Նախիջևանի Ինքնավար Հանրապետության վարչական բաժանում

Ծանոթագրություններ
------------------

1. 1 2 3 4 5 6 7 8 9 10 11  «Սադարակի շրջանի մասին տեղեկություններ nakhchivan.az կայքում» Արխիվացված 2015-04-09 Wayback Machine (արխիվացված)։(ռուս.)
2. ↑  Թ.Խ. Հակոբյան, Ստ.Տ. Մելիք-Բախշյան, Հ.Խ. Բարսեղյան։ Երեւանի Համալսարանի Հրատարակչություն, Երեւան, 1998, էջ 796։

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| * դ
* ք
* խ
Սանդրուքի շրջան |
| --- |
|  |
| Ավաններ | Հեյդարաբադ • Սանդրուք | Սանդրուքի շրջանը Ադրբեջանի քարտեզին |
|  |
| Գյուղեր | Ղարաղաչ • *Տիգրանաշեն*1 |
|  |
| *1 — Գտվնում է ՀՀ ԶՈՒ վերահսկողության տակ*: |

 |

|  |  |  |  |  |  |  |
| --- | --- | --- | --- | --- | --- | --- |
| 

| * դ
* ք
* խ
Նախիջևանի Ինքնավար Հանրապետության վարչական բաժանում |
| --- |
|  |
| Մայրաքաղաք՝ **Նախիջևան** |
|  |
| Շրջաններ | Բաբեկի շրջան  · Ջուղայի շրջան  · Քենգերլիի շրջան  · Որդուարի շրջան  · Սադարակի շրջան  · Շահբուզի շրջան  · Շարուրի շրջան |

 |

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames |
|  |
| Չափորոշչային վերահսկողություն | LCCN: n2005003473 · VIAF: 128049253 · WorldCat VIAF: 128049253 |

 |
**Նագատա-տյո** (ճապ.՝ 永田町, ながたちょう), Տոկիոյի թաղամասերից մեկը՝ տեղակայված Թիյոդա հատուկ շրջանում։ Տեղակայված է Կայսերական պալատից դեպի հարավ՝ Ուտիբորի և Սոտոբորի փողոցների միջև։ Ճապոնիայի քաղաքական կյանքի գլխավոր կենտրոնն է։ Մակերեսը մոտ 683 600 մ²։ 2010 թվականին բնակչության թիվը կազմել է մոտ 388 000 մարդ է։ Էդոյի ժամանակաշրջանի ընթացքում նրա նախնիներն ապրում էին այս շրջանում։ Մեյձիի հեղափոխությունից հետո՝ 1868 թվականին, նրանց մասնավոր տներն անցան կառավարական հսկողության ներքո և տրեցին զինված ուժերին։

1936 թվականին Նագատա-տյոյում կառուցվեց Ճապոնիայի խորհրդարանի շենքը։ Այսպիսով թաղամասը վերածեց երկրի կարևորագույն քաղաքական կենտրոնի։
Բացի խորհրդարանից՝ Նագատա-տյոյում նաև կառուցվեցին Ճապոնիայի վարչապետի նստավայրը, խորհրդարանի 2 պալատնեերի պատգամավորական տները, Ճապոնիայի ազգային խորհրդարանական գրադարանը, Ճապոնիայի նախարարների կաբինետի կառավարական շենքերը, ինչպես նաև և Խիե ձինձյան։ Արդարադատության նախարարության նախկին շենքը կառուցված էր կարմիր տուֆից և ներառվել է Ճապոնիայի մշակութային արժեքների ցանկի մեջ։

Նագատա-տյոյով են անցնում Տոկիոյի մետրոյի հիմնական գծերը՝ Մարուոնոտին և Նամբոկուն։ Թաղամասի հյուսիսով և արևելքով է անցնում Տոկիոյի ներքին շրջանաձև արագընթաց ավտոճանապարհը։ Նագատա-տյոյի ողջ տարածքը կանաչապատ է։

Ծանոթագրություններ
------------------

1. ↑
2. 1 2  «Краткие сведения о квартале Нагата-тё». Արխիվացված է օրիգինալից 2011 թ․ հուլիսի 28-ին. Վերցված է 2018 թ․ դեկտեմբերի 14-ին.
3. 1 2 3  Нагата-тё, Токио // Энциклопедия Ниппоника: в 26 т. 2-е издание. — Токио: Сьогаккан, 1994—1997.
4. ↑  Благодаря этому в японском языке сочетание «Нагата-тё» выступает синонимом японского правительства или японских властей.

Արտաքին հղումներ
----------------

* Թիյոդա շրջանի պաշտոնական էջ
**Հայկավան** (հայտնի է նաև՝ «ֆինսկի թաղ»), թաղամաս Արցախի Հանրապետության մայրաքաղաք Ստեփանակերտում՝ նրա հարավային հատվածում։

Նկարագրություն
--------------

Հայկավան թաղամասը ժողովրդի մեջ հայտնի է որպես «ֆինսկի թաղ», ի պատիվ նրան, որ թաղամասի տների մեծամասնությունը կառուցված է ֆիննական ոճով։ Թաղամասի տեսարժան վայրերից է թաղամասին կից գտնվող փոքրիկ ձորը, որին տեղացիները անվանում են՝ «Ծյոր»։ Թաղամասը նաև առանձնանում է իր աղբյուրներով, որոնք հազվադեպ են Ստեփանակերտի համար։ Թաղամասի մոտով հոսող գետին տեղացիները անվանում են՝ «սև դուրբա» (սև խողովակ)։

Բնակիչների հիմնական մասը ունեցել է հողատարածք ու զբաղվում էին հողագործությամբ, ինչը Արցախի շրջափակման պայմաններում փրկություն է եղել իրենց համար։

Հայկավանում էր գտնվում Ստեփանակերտի Քրիստափոր Իվանյանի անվան ռազմամարզական վարժարանը, որը գործել է մինչև 2020 թվականի 44-օրյա պատերազմը, հետո շենքը օգտագործվում է որպես ռուս խաղաղապահների տեղակայման վայր։ 2023 թվականի սեպտեմբերի 19-ից, երբ ադրբեջանական զինված ուժերը ներխուժում են Արցախ, շենքը ծառայում էր որպես ապաստարան։ Թաղամասում էր գտնվում №5 դպրոցը, որը 44-օրյա պատերազմի ժամանակ և դրանից հետո ժամանակավորապես չի գործում, իսկ աշակերտները տեղափոխվում են սովորելու՝ №4 ու №8 դպրոցներ։ Դպրոցը վերաբացվում է վերականգնողական աշխատանքներից հետո։

2017 նոյեմբերից մինչև 2018 թվականի դեկտեմբերՆ ընկած ժամանակահատվածում թաղամասում իրականացվել է բարեկարգման աշխատանքներ։ Ծրագրով նախատեսված է եղել ամբողջությամբ բարեկարգել փողոցները։ Սողանքային գոտիներում ճանապարհի եզրերին կառուցվել են հենապատեր։

Թաղամասում գործում էր մեկ երթուղային տրանսպորտ։

### Փողոցներ

Հայկավան թաղամասը ներառում է հետևյալ փողոցները.

* Վաղարշ Վաղարշյան փողոց
* Գյուրջյան փողոց

### Նշանակալի կառույցներ

* Ստեփանակերտի Քրիստափոր Իվանյանի անվան ռազմամարզական վարժարան
* «Հայ ազգի գոյատևման պայքարի զոհերին» նվիրված հուշահամալիր

Ծանոթագրություններ
------------------

1. 1 2 3 4 5 6 7 8 9  «Ստեփանակերտի Հայկավան թաղամաս․ Իվանյան վարժարանի «արցախյան» ճակատագիրը». *step1.am*. Վերցված է 2023 թ․ նոյեմբերի 24-ին.
2. ↑  «Առաջիկայում կվերաբացվեն Ստեփանակերտի 3-րդ, 4-րդ, 9-րդ,10-րդ և 12-րդ դպրոցները. ԱՀ ԿԳՄՆ». *infoport.am*. Վերցված է 2023 թ․ նոյեմբերի 24-ին.
3. ↑  «Ստեփանակերտի թիվ 5 դպրոցը շուտով կընդունի իր աշակերտներին». *artsakh.news*. Վերցված է 2023 թ․ նոյեմբերի 24-ին.
4. 1 2 3  ««Հայկավան» թաղամասում ընթանում են բարեկարգման աշխատանքներ». *artsakhpress.am*. Վերցված է 2023 թ․ նոյեմբերի 24-ին.
5. ↑  «Ստեփանակերտում նոր հուշահամալիր է կառուցվում». *panorama.am*. Վերցված է 2023 թ․ նոյեմբերի 24-ին.
**X-Seed 4000,** աշխարհի ամենաբարձր շենքի հիպոթետիկ նախագիծ։

Նկարագրություն
--------------

Դրա բարձրությունը պետք է լիներ ծովի մակարդակից 4000 մետր, իսկ հարկերի քանակը ՝ 800։ 5-ից 6 կմ լայնությամբ հիմքի շնորհիվ կառույցը կարելի է տեղադրել անմիջապես ծովի մեջ։ X-Seed 4000-ը պետք է տեղավորեր 700․000-ից 1․000․000 բնակիչ։

Պատմություն
-----------

Նախագիծը մշակվել է 1995 թվականին Ճապոնիայի մայրաքաղաքի համար *Tasai Corporation* շինարարական ընկերության կողմից՝ որպես ապագայի շենք, որտեղ կմիավորվեն գերժամանակակից կյանքն ու բնության հետ փոխգործակցությունը։ Ի տարբերություն սովորական երկնաքերերի, X-Seed 4000-ը կպաշտպանի իր բնակիչներին ճնշման անկումներից և փոփոխվող եղանակային պայմաններից շենքի ողջ բարձրության վրա։ Դրա դիզայնը ներառում է արևային էներգիայի օգտագործումը շենքում միկրոկլիմայի պահպանման ամբողջ համակարգը սնուցելու համար։

Նախագծի վարկածի հիմնական խնդիրներից մեկը նրա գտնվելու վայրն է «Խաղաղ օվկիանոսի կրակի օղակի» տարածքում՝ աշխարհի ամենաուժեղ հրաբխային գործունեության գոտում, այնպես որ շենքի համար երկրաշարժերի և ցունամիների վտանգը շատ մեծ է։

Վերելակները նախատեսված են 200 ուղևորի համար և վերին հարկ են հասցնում 30 րոպեում։ Բացի հազարավոր բնակարաններից և գրասենյակներից X-Seed 4000-ում կլինեն զվարճանքի կենտրոններ, զբոսայգիներ և անտառներ։

X-Seed 4000-ի կառուցման գնահատված արժեքը 600-900 միլիարդ դոլար է 2006 թվականի գներով (585 միլիարդ դոլար ՝ 1,05 տրիլիոն դոլար 2014 թվականի համար)։

X-Seed 4000 պլանը նախատեսված է 8 տարվա շինարարության համար։

Ըստ George Bynder-ի (George connector)ընկերության գործադիր տնօրենի նպատակի, որը կազմում է շենքերի տվյալները ամբողջ աշխարհում, ճանաչելիության հասնելն էր, և դա ձեռք բերվեց։

X-Seed 4000 նախագիծը ընկնում է արկոլոգիայի սահմանման տակ։

1966-1967 թվականներին Օստանկինոյի հեռուստաաշտարակի գլխավոր դիզայներ ն. Վ. Վ. Նիկիտինը համատեղ։ Ի. Տրավուշեմը ճապոնական ընկերության պատվերով (Միցուսիբայի սեփականատեր) մշակել է 4 կիլոմետր (4000 մետր) բարձրությամբ պողպատե ցանցավոր Աշտարակ-պատյանի նախագիծը, որը դարձել Է Իքս-4000 սերմերի ոգեշնչումը։

Նախագիծը փակվել է անորոշ ժամանակով։

Ծանոթագրություններ
------------------

1. ↑  X-SEED 4000(անգլ.)
2. ↑  «Шесть автономных высотных супер-городов». Արխիվացված օրիգինալից 2019 թ․ հունվարի 21-ին. Վերցված է 2019 թ․ հունվարի 21-ին.
3. ↑  «X-Seed 4000 — самый высокий небоскреб в истории, созданный на бумаге». Արխիվացված օրիգինալից 2019 թ․ հունվարի 21-ին. Վերցված է 2019 թ․ հունվարի 21-ին.
4. ↑  «X-Seed Inspires Tall Tales | News | Architectural Record». Արխիվացված օրիգինալից 2013 թ․ ապրիլի 29-ին. Վերցված է 2013 թ․ ապրիլի 28-ին.
5. ↑  См. Сборник «Советские инженеры», стр. 324—325, издательство «Молодая Гвардия», Москва, 1985 г. серия «Жизнь замечательных людей», 65.9(2)-2 С 56, тираж 150 тыс. экз.
**Տանտեքս Սքայ Թաուեր** կամ **85 Սքայթաուեր** (չինարեն՝ 高雄85大樓, անգլ.՝ Tuntex Sky Tower), 85 հարկանի երկնաքեր, որը գտնվում է Թայվանի Գաոսյուն քաղաքում։ Շենքի բարձրությունը 347,5 մետր է, իսկ ալեհավաքի հետ՝ 378 մետր։ Թայվանի ամենաբարձր կառույցն է եղել մինչև 2003 թվականը, երբ կառուցվել է Թայբեյ 101 աշտարակը, 2015 թվականի դրությամբ կառույցը հանդիսանում է 31-րդ ամենաբարձր աշտարակը Ասիայում և 41-րդը՝ ողջ աշխարհում։

Երկնաքերն անսովոր տեսք ունի․ երկու առանձին 39 հարկանի մասնաշենքեր միանում են և իրենց վրա պահում դեպի վերև բարձրացող կենտրոնական աշտարակը, որի տակ մնում է որոշակի դատարկ տարածք։ Այսպիսով շենքը նմանվում է չինական 高 հիերոգլիֆի "Գաո" ("բարձր"), ինչն առկա է քաղաքի անվանման մեջ։

Շենքը պատկանում է «Tuntex Group» ընկերությանը։ Հիմնականում բաղկացած է գրասենյակներից, կան նաև բնակելի տներ, առևտրի կենտրոն, «Splendor Kaohsiung» հյուրանոցը՝ (37-70 հարկանի)։ Դիտակետը գտնվում է երկնաքերի 75-րդ հարկում, շենքում գործում են արագընթաց վերելակներ, որոնք մեկ վայրկյանում անցնում են 10,17 մետր տարածություն։ Աշտարակից բացվում է տեսարան դեպի քաղաք, գետ և նավամատույց։

Ծանոթագրություններ
------------------

1. ↑  «Небоскрёб Тантекс Скай Тауэр - OpenTripMap». *OpenTripMap.com* (ռուսերեն). Վերցված է 2019 թ․ օգոստոսի 9-ին.
2. ↑  «85 Sky Tower \ Башня Тантекс Скай Тауэр (высота 378 м.) в Гаосюне. Фотографии, описание, адрес». *all-towers.ru*. Վերցված է 2019 թ․ օգոստոսի 9-ին.
3. ↑  «85 Sky Tower высота, фотографии, информация - Skyscrapers of the World». *skyscrapersworld.com*. Արխիվացված է օրիգինալից 2019 թ․ օգոստոսի 9-ին. Վերցված է 2019 թ․ օգոստոսի 9-ին.

Արտաքին հղումներ
----------------

* Պաշտոնական կայք
* Emporis.com

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames |

 |